《题质龟轩》
宋代·李新

百岁才容山鬼知，九渊那许季咸窥。
事明告我肯三渎，谋既协人何两疑。
曳尾讵堪从太史，刳肠猗叹漏神蓍。
试看左顾怀恩处，莫记巢莲睡足时。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。